



MILJØSAMLING I IDREFJÄLL 
I regi Rendalen Idrettslag

Rendalen Idrettslag ønsker å ha fokus på samhold og idrettsglede og inviterer til Miljøsamling i Idre 20.-22.november for barn og unge fra 1.kl-18 år !
Rendalen Idrettslag har bestilt 90 sengeplasser fordelt på 8 og 10-mannshytter i Idrefjäll, her vil det bli førstemann til mølla  Overnatting; deltagende familier fordeles på hyttene, vi forsøker å sette sammen overnatting med familier med barn på samme alder for en artigst mulig helg for barna (ungdommene)! Alle familier får eget soverom og bad, felles stue/kjøkken. 
Vi leier hall til trening, aktivitet og moro og kjøper sporpass (billett) til en langrennsløype (minimum kunstsnøløype og ekte snø i lengre løyper hvis vi er heldige) slik at vi får prøvd langrennsskiene!
Innhold på samlingen ligger ann til på bli følgende:
Fredag: Ankomst, hver hytte ordner felles kveldmat, Innkjøp organiseres på hver hytte.
· Lørdag formiddag samles vi for moro på langrennski, lørdag ettermiddag blir det aktivitet i hall  Det legges opp til å dele grupper etter alder (2 eller 3 grupper)
· Felles bespisning (Tacobuffet) lørdag kveld kl 19.00/19.30 hos «Charlies» !
· Søndag: felles økt i hall 10.00-11.00 før vi avslutter med bowling
Rendalen Idrettslag ønsker at så mange som mulig skal kunne delta og tar derfor ingen egenandel for barn. Rimelig egenandel for voksne, 400 kr pr pers. 
Det åpnes for at yngre søsken (under skolealder) kan være med foreldre og eldre søsken denne helga. Det er ingen egenandel for yngre søsken, idrettslaget dekker overnatting og bespisning lørdag kveld. Det blir ikke organisert aktivitet for barn under skolealder. I år har det vært problemer med at idrettshallen har vært en del booket slik at vi denne turen kun har tilgang på 1 banehalvdel mellom 15.00-18.00 i hallen. Vi ser an alderssammensetning på barn/ungdommer ved påmelding, kanskje kan vi få til voksenaktivitet i hall fra 17-18?
Rendalen idrettslag dekker dermed for barn/ungdom;
Overnatting 2 netter, leie av hall, skispor-pass (langrenn), felles middag lørdag, bowling. 

For voksne dekkes følgende for 400 kr :
Overnatting 2 netter, skispor-pass (langrenn), felles middag lørdag.

· For å kunne delta på miljøsamling skal barnet / ungdommen være medlem av Rendalen Idrettslag og årskontigent skal være betalt. Det er selvfølgelig flott om også forelder er medlem men dette er ingen tvang.
· Hvert barn skal ha en forelder/foresatt/voksenkontakt med seg. 
· Transport til/fra Idre ordnes av den enkelte.
· Kveldsmat fredag, frokost (lør og søn), lunsj (lør) må dekkes av den enkelte.

· Langrennsbilletter bestilles etter påmelding fra dere, så husk å oppgi hvem som ønsker å delta på ski når det meldes på! Er det yngre søsken som ønsker å gå på ski meldes dette også i fra så gjøres en felles bestilling på alle skipass.

Spørsmål kan rettes til Nina Haarseth / ninahaarseth@hotmail.com/95183623

Bindende påmelding via iSonen – følg lenke eller scann QR-koden nedenfor. https://isonen.no/event/cmt6u963u04iwc701dv41g6in[image: The image is a black and white QR code, which is a two-dimensional barcode that can be scanned to link to various types of content.

KI-generert innhold kan være feil.]

Lenke legges også ut på Rendalen Idrettslag sin facebookside.

Ved påmelding er det viktig at man i handlekurven legger inn skipass for de som skal ha det, samt egenandel voksne for de voksne. Alle som er medlemmer melder på hver enkelt, og legger til skipass og evt egenandel voksen knyttet til hver person. Dersom man er voksen og ikke selv er medlem i RIL, skriver man navnet på den/de voksne som skal være med som svar på spørsmålet i forbindelse med at du legger til egenandel voksne i handlekurven når du melder på barnet. Gjør det samme når det gjelder skipass – altså skriv navnet på den/de voksne/yngre søsken som skal ha skipass på spørsmålet knyttet til skipass, og legg riktig antall skipass totalt i handlekurven. Ta kontakt med Kari L. Finstad dersom du har spørsmål rundt påmeldingen – tlf 95888359. 

Kansellering mot legeerklæring, uten legeerklæring betales egenandel kr 400 for alle de påmeldte, inkl barn.

Påmelding innen 1.oktober!

Info om Idre kan sees på https://www.idrefjall.se/. Her er det for eksempel alpinbakker man kan kjøre i etter samlingens slutt søndag formiddag (hvis snø).

Håper vi sees!

Hilsen
Rendalen Idrettslag 

